laion/Wikipedia-Exotic huggingface dataset:
ישראל בשביל אופניים

ישראל בשביל אופניים היא עמותה הפועלת ברחבי ישראל לקידום תחבורת אופניים לצורכי יוממות, להגברת הבטיחות בדרכים ושיפור איכות החיים והסביבה של כלל התושבים. העמותה נוסדה בשנת 1994 על ידי קבוצה של רוכבי אופניים מתל אביב במטרה לקדם בניית תשתית לרכיבה בטוחה בעיר. בשנים ראשונות אלו הוביל גרעין של כ-15 מתנדבים פעילות ברמה העירונית מוניציפלית בתל אביב. בשנת 2005 שונה השם ל"ישראל בשביל אופניים"[דרושה הבהרה] במקביל להרחבת הפעילות לרמה הארצית. יחד עם זאת, הארגון שמר על אופיו ההתנדבותי ועד היום מתנדבים בו עשרות רוכבים ובהם מתכנני תחבורה ומתכנני ערים אדריכלים ומתכנני נוף, אנשי מדיה וסטודנטים. העמותה פועלת מתוך השקפה כי אופניים הם כלי תחבורה שווה לכל כיס, חסין פקקים וידידותי לסביבה אשר שימוש נרחב בו יביא להפחתת זיהום האוויר, רעש וצפיפות בדרכים וכך ישפר את איכות החיים של כלל התושבים, וכי על ידי פיתוח רשת שבילי אופניים בטוחים ניתן לאפשר לציבור רחב יותר תחבורה זולה, שוויונית, בטוחה ובריאה. העמותה פועלת במספר רבדים ביניהם: תכנון שבילי אופניים ומעורבות בתכנון עירוני, שדלנות מול משרדי ממשלה ועיריות ומשרדי, קידום חקיקה בכנסת, פעילות ציבורית רחבה להגברת המודעות לרכיבה ויתרונותיה, קידום תוכניות חינוכיות ללימוד ועידוד רכיבה ועוד. לארגון קבוצות פעילים ברחבי הארץ: ברמת גן וגבעתיים, בחיפה, ירושלים, באר שבע, ראשון לציון, אשדוד וערים נוספות. ארגון אירועי מסות קריטיות של מאות רוכבי אופניים ברחבי הארץ באופן שוטף יזום פרויקט שבילי האופניים של תל אביב הכולל סלילת עשרות קילומטרים של שבילים, לובי בקרב חברי מועצת העיר לקידום הפרויקט בניית תוכנית חינוכית לעידוד הרכיבה באופניים והדרכתה בבתי ספר על ידי פעילי העמותה השתתפות בוועדות היגוי ותכנון של פרויקטי אופניים בערים השונות (תל אביב, הרצליה, רעננה, עמק חפר, חולון, פרדס חנה-כרכור) ליווי תכנון שבילי אופניים בעשרות רשויות מקומיות במסגרת הקול קורא של המשרד להגנת הסביבה. סיוע להתארגנויות תושבים מקומיות הקמת פורום מתכננים והעשרה מקצועית לאדריכלים, מהנדסים ומתכננים פרויקט האופניים באוניברסיטת תל אביב שותפות בהפקת אירועים מיוחדים שמטרתם העלאת המודעות לנושא - יום ללא מכוניות, יום כדור הארץ, אירוע "עיר על גלגלים" בהשתתפות 12,000 רוכבים ועוד השתתפות במאבק הארגונים הירוקים על שמירת השטחים הפתוחים בפארק איילון, פי גלילות (סילוק חוות מיכלי הגז) בשמורת פולג, ארץ המכתשים ואחרים השתתפות בפרויקט שביל ישראל לאופניים אותו מובילים רשות הטבע והגנים והקרן הקיימת לישראל השתתפות בצוות בראשות מנכ"ל משרד התחבורה להקמת תוכנית אב ארצית. השתתפות בצוות לכתיבת הנחיות לתכנון שבילי אופניים לובי בקרב חברי הכנסת ושרים לקידום תשתיות ומודעות ברמה הארצית וקידום חקיקה המעודדת שימוש באופניים בשנת 2008 זכה יותם אביזוהר מנכ"ל הארגון ואחד ממקימיו בפרס הגלובוס הירוק כפעיל סביבתי ראוי לציון המוביל חזון ומשפיע על המציאות הסביבתית חברתית של ישראל חיים וסביבה 15 דקות אתר האינטרנט הרשמי של ישראל בשביל אופניים ישראל בשביל אופניים, באתר "גיידסטאר ישראל" ראו עמותה מס' 580272359 באתר רשם העמותות. מפת שבילי אופניים באתר עיריית תל אביב תוכנית עבודה לקידום תחבורת אופניים באתר המשרד להגנת הסביבה חוברת הנחיות לתכנון שבילי אופניים באתר משרד התחבורה זוכי פרס הגלובוס הירוק באתר המשרד להגנת הסביבה
הנריק האיוש

הנריק האיוש (במקור גוטמן, בהונגרית: Hajós Henrik;‏ 21 ביולי 1886 – 30 בדצמבר 1963) היה שחיין יהודי-הונגרי, אלוף אולימפי (אתונה 1906), 7 פעמים ברציפות אלוף הונגריה במשחה למייל אחד חופשי (1905 - 1911), במשחה ל-440 יארד חופשי (1911), במשחה ל-880 יארד חופשי (1905 ו-1911) ובמשחה בנהר (1907). האיוש נולד בבודפשט. היה אחיו הצעיר של אלפרד האיוש, האלוף האולימפי הראשון בעידן המודרני. באליפות הונגריה שנערכה בשנת 1905 זכה האיוש ב-3 מדליות, 2 זהב ו-1 כסף. מדליות זהב במשחה ל-880 יארד חופשי בתוצאה של 12:39.6 דקות ובמשחה ל-1 מייל חופשי בתוצאה של 25:54.2 דקות. מדליית כסף במשחה ל-440 יארד חופשי, אחרי זולטאן הלמיי (5:50.6 דקות). באולימפיאדת אתונה (1906)זכה האיוש במדליית זהב במשחה שליחים 4x250 מטר חופשי בתוצאה של 16:52.4 דקות, לפני גרמניה (17:16.2 דקות) ובריטניה. באליפות הונגריה שנערכה בשנת 1906 זכה האיוש ב-3 מדליות, 1 זהב ו-2 כסף. מדליית זהב במשחה ל-1 מייל חופשי בתוצאה של 25:38.6 דקות. מדליות כסף במשחה ל-440 יארד חופשי אחרי גזה קיש (5:53.0 דקות), ובמשחה ל-880 יארד חופשי אחרי אוטו שיף מאוסטריה (12:11.0 דקות) באליפות הונגריה שנערכה בשנת 1907 זכה האיוש ב-3 מדליות, 2 זהב ו-1 כסף. מדליות זהב במשחה ל-1 מייל חופשי בפעם השלישית ברציפות בתוצאה של 24:56.8 דקות ובמשחה בנהר בתוצאה של 1:05:59 שעות. מדליית כסף במשחה ל-880 יארד חופשי, אחרי אימרה זכר (11:53.4 דקות). באולימפיאדת לונדון (1908) סיים האיוש במקום תשיעי במשחה ל-400 מטר חופשי, בשלב המוקדמות הוא קבע תוצאה של 6:19.8 דקות ובמקום 27 במשחה ל-100 מטר חופשי. בשנת 1963 נפטר האיוש בבודפשט. מדיה וקבצים בנושא הנריק האיוש בוויקישיתוף הנריק האיוש, באתר olympedia.org אליפות הונגריה בשחייה 1905, באתר ויקיפדיה ההונגרית אולימפיאדת אתונה שנערכה בשנת 1906, נחשבה באותו הזמן, כאולימפיאדה הרביעית לכל דבר והשנייה שנערכה באתונה. היה זה אירוע חגיגי לציון עשור למשחקים האולימפיים בעידן המודרני. הוועד האולימפי הבינלאומי הכיר בה אך אינו מחשיב אותה כיום במניין האולימפיאדות. אף על פי שמדליות הוענקו בה הן לא נספרות במניין המדליות הרשמי של המשחקים האולימפיים ואינן מוצגות עם אוסף המדליות במוזיאון האולימפי בלוזאן, שווייץ. אליפות הונגריה בשחייה 1906, באתר ויקיפדיה ההונגרית אליפות הונגריה בשחייה 1907, באתר ויקיפדיה ההונגרית
ערב טוב

ערב טוב הוא אלבומו ה-12 של הזמר ליאור נרקיס, יצא לאור באוגוסט 2010. חלק מהשירים כגון "ערב טוב", "אני מבטיח", "ברית אהבה" ו"העיניים שלי" נרקיס הלחין. האלבום כולל את הלהיטים: "ערב טוב", "מתוקה", "נשמה" ואת הדואטים עם אייל גולן "אני מבטיח" ומאיה סימנטוב "בשבילך". השיר "על סף דלתך" הוא גרסת כיסוי לשיר שביצע במקור חיים משה. העיניים שלי, בביצוע ליאור נרקיס, וידאו קליפ של השיר באתר יוטיוב (אורך: 3:14) - במאי אופיר לובל מתוקה, בביצוע ליאור נרקיס, וידאו קליפ של השיר באתר יוטיוב (אורך: 3:19) - במאי אופיר לובל ברכת כוהנים, בביצוע ליאור נרקיס, וידאו קליפ של השיר באתר יוטיוב (אורך: 4:37) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ארנסט שרדר

ארנסט שרדר (Ernst Schröder; ‏25 בנובמבר 1841 מנהיים, באדן – 16 ביוני 1902 קארלסרוהה, גרמניה) היה מתמטיקאי גרמני הידוע בעיקר עקב עבודתו בלוגיקה אלגברית. הוא דמות ראשית בהיסטוריה של הלוגיקה המתמטית (ביטוי שאולי הוא המציא), על ידי תמצות והרחבה של העבודות של ג'ורג' בול, אוגוסטוס דה מורגן, יו מק'קול ובמיוחד צ'ארלס פירס. הוא ידוע בעיקר בעקבות Vorlesungen über die Algebra der Logik (הרצאות על האלגברה של הלוגיקה), בשלושה כרכים, אשר הכינו את הדרך לפריחתה של הלוגיקה המתמטית כתורה נפרדת במאה ה-20 על ידי איחוד למערכת אחת את המערכות השונות של הלוגיקה הפורמלית של ימינו. משפט קנטור-שרדר-ברנשטיין Schröder, E., 1877. Der Operationskreis des Logikkalküls. Leipzig: B.G. Teubner. Schröder, E., 1898. "Über zwei Definitionen der Endlichkeit und G. Cantor'sche Sätze ", Abh. Kaiserl. Leop.-Car. Akad. Naturf 71: 301–362. מדיה וקבצים בנושא ארנסט שרדר בוויקישיתוף ארנסט שרדר, באתר פרויקט הגנאלוגיה במתמטיקה ארנסט שרדר, באתר MacTutor (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ראפיד וינה

מועדון ספורט ראפיד וינה (בגרמנית: Sportklub Rapid Wien או SK Rapid Wien) הוא מועדון כדורגל מאוסטריה ואחד משני המועדונים הגדולים של וינה. המועדון השני, היריבה הנצחית של ראפיד היא קבוצת אף קיי אוסטריה וינה. הסגל של ראפיד נקרא תכופות בשם הירוקים-לבנים על-שם צבע המדים של הקבוצה, כינוי נוסף לסגל הקבוצה הוא הוטלדורפר או בגרמנית Hütteldorfer על בסיס מיקומו של אצטדיון הקבוצה אצטדיון אליאנץ, הממוקם בהוטלדורף, המהווה חלק מהמחוז ה-14 של העיר וינה. ראפיד וינה הוא המועדון המעוטר ביותר באוסטריה, בזכות זכייתו באליפות הליגה האוסטרית 32 פעמים, פרק זה לוקה בחסר. אנא תרמו לוויקיפדיה והשלימו אותו. אס קיי ראפיד וינה נוסדה בשנת 1898 בשם Erster Wiener Arbeiter-Fußball-Club שפירושו מועדון הכדורגל של הפועלים הראשון בווינה. באותו זמן צבעי המועדון היו כחול ואדום, שכיום הקבוצה משתמשת בצבעים אלו לפעמים במשחקי החוץ שלה. אחרי חודשיים של פעולה המועדון קיבל את השם שבו הוא משתמש כיום, לפי המודל הגרמני של ראפיד ברלין. בשנת 1904 המועדון גם אימץ את הצבעים שבו משתמש עד היום, ירוק ולבן. ראפיד נהפך לאחד מן המועדונים הבכירים באוסטריה בזמן שבין מלחמות-העולם, כאשר אוסטריה הייתה אחת ממעצמות הכדורגל האירופאי. אחרי האנשלוס של אוסטריה לגרמניה ב-1938, ראפיד זכתה בגביע הגרמני באותה שנה וגם באליפות גרמניה ב-1941. הקבוצה הגיעה פעמיים לגמר גביע אירופה למחזיקות גביע. בעונת 1984/1985 ניצחה הקבוצה בשמינית הגמר את קבוצת סלטיק. ברבע גמר ניצחה את קבוצת דינמו דרזדן. בחצי הגמר ניצחה את קבוצת דינמו מוסקבה ובמשחק הגמר הפסידה לקבוצת אברטון. בעונת 1995/1996 ניצחה הקבוצה בשמינית הגמר את קבוצת ספורטינג ליסבון. ברבע גמר ניצחה את קבוצת דינמו מוסקבה. בחצי הגמר ניצחה את קבוצת פיינורד ובמשחק הגמר הפסידה לקבוצת פריז סן-ז'רמן. בעונת 1996/1997 השתתפה לראשונה בשלב הבתים של ליגת האלופות. בשנת 2016 חנכה הקבוצה את אצטדיונה החדש, אצטדיון אליאנץ, אשר נבנה על חורבותיו של אצטדיונה הקודם, אצטדיון גרהארד הנאפי. אליפות אוסטריה (32 פעמים): 1912, 1913, 1916, 1917, 1919, 1920, 1921, 1923, 1929, 1930, 1935, 1938, 1940, 1941, 1946, 1948, 1951, 1952, 1954, 1956, 1957, 1960, 1964, 1967, 1968, 1982, 1983, 1987, 1988, 1996, 2005, 2008 הגביע האוסטרי (14 פעמים): 1919, 1920, 1927, 1946, 1961, 1968, 1969, 1972, 1976, 1983, 1984, 1985, 1987, 1995 הסופר קאפ האוסטרי: 1986, 1987, 1988 אליפות גרמניה: 1941 הגביע הגרמני: 1938 גביע מיטרופה: 1930 גביע זנטרופה: 1951 רוברט דינסט קארסטן יאנקר אנדריאס "אנדי" הרצוג אנדראס איבנשיץ שטפן הופמן האנס פסר גרהארד הנאפי הנס קרנקל פרנץ בינדר דיטמר קובאוור טריפון איבאנוב פטר שוטל ארנסט האפל מיכאל קונסל דג'אן סאביצ'ביץ' ג'וזף אורידיל אנטונין פננקה גרהארד רודאקס מדיה וקבצים בנושא ראפיד וינה בוויקישיתוף אתר האינטרנט הרשמי של ראפיד וינה (בגרמנית) ראפיד וינה, ברשת החברתית פייסבוק ראפיד וינה, ברשת החברתית אקס (טוויטר) ראפיד וינה, ברשת החברתית אינסטגרם ראפיד וינה, ברשת החברתית טיקטוק ראפיד וינה, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא אוסטריה ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
אירינאוס הראשון

אירינאוס הראשון מירושלים (ביוונית: Ειρηναίος Α΄ Ιεροσολύμων;‏ 17 באפריל 1939 – 10 בינואר 2023) היה הפטריארך ה-140, לפי המסורת, של הכנסייה היוונית-אורתודוקסית בירושלים. הוא נבחר לתפקיד בשנת 2001 והודח בשנת 2005, לאחר שנחשד על ידי ראשי הכנסייה בכך שהיה שותף במכירת נדל"ן של הכנסייה לעמותת עטרת כהנים. אירינאוס נולד בסאמוס והוטבל בשם אמנואיל סקופליטיס (Εμμανουήλ Σκοπελίτης). הוא הגיע לירושלים ב-1953, ומונה לפטריארך בשנת 2001 על ידי הסינוד הקדוש (המועצה העליונה של הכנסייה), במקומו של דיאודורוס הראשון שנפטר בסוף שנת 2000. במשך כשנתיים נמנעה ממשלת אריאל שרון מלהכיר במינוי, מחשש שאירינאוס הוא פרו-פלסטיני. לכנסייה היוונית נכסים רבים בישראל, בהם קרקעות רבות בירושלים, כולל הקרקע של משכן הכנסת ובית ראש הממשלה, ולכן המינוי הוא בעל משמעויות מדיניות ופוליטיות לישראל. מינויו של אירינאוס היה מלווה בחקירות משטרה ובהאשמות בזיוף מסמכים, ורק בינואר 2004 זכה בהכרת ממשלת ישראל. במרץ 2005 נחשפו עסקות נדל"ן שעשתה הכנסייה עם עמותת עטרת כהנים בעיר העתיקה בירושלים. אירינאוס הואשם על ידי הסינוד כי ידע על העסקאות ושיתף בהן פעולה, בעוד שהוא האשים במעשים את היועץ הכספי של הפטריארכיה, ניקולס פפדימס. ב-6 במאי 2005 החליטו ראשי הכנסייה בירושלים על הדחתו וההחלטה אושרה בוועידה מיוחדת שהתקיימה באיסטנבול ב-24 במאי 2005. ב-16 ביוני 2005 החליטה הכנסייה להוריד את דרגתו של אירינאוס הראשון, ל"נזיר זוטר". ב-22 באוגוסט 2005 נבחר תיאופילוס ינופולוס, הנושא בשם תיאופילוס השלישי למחליפו. ממשלת ישראל המשיכה להכיר באירינאוס כפטריארך המכהן של ירושלים עד 16 בדצמבר 2007. לאחר הדחתו התגורר אירינאוס בבידוד בדירתו שבקומה השלישית של בניין הפטריארכיה היוונית-אורתודוקסית ברובע הנוצרי, ומזונו הועבר אליו באמצעות סל קשור בחבל. הכנסייה היוונית טענה כי הוא אינו מקבל את הדחתו ומתבודד מרצון. בקיץ 2019 התדרדר מצבו הבריאותי, הוא אושפז בבית החולים סנט ג'וזף בירושלים. בכינוס מיוחד של סינוד הפטריארכיה הוחלט להכיר באירינאוס כ"פטריארך לשעבר" בניגוד להחלטה הקודמת שראתה בו נזיר פשוט. איריאנוס ביקש לחזור ליוון כדי למות בה, הבקשה נתקלה בקשיים ורק ב-29 באוגוסט 2019, עזב אירינאוס את ישראל ליוון. ניר חסון, הסיפור המוזר על הנזיר במגדל, באתר הארץ, 7 בינואר 2011 יגאל מוסקו, ‏הפטריארך לשעבר נצור: "אני אמות פה", באתר ‏מאקו‏, 2 בפברואר 2014 משה ברדה, ‏סוגיית ההכרה של ממשלת ישראל בפטריארך היווני-האורתודוכסי של ירושלים הנבחר תיאופילוס ג'אנופולוס, באתר מרכז המחקר והמידע (ממ"מ) של הכנסת, 7 בינואר 2008 ניר חסון, הפטריארך היווני המודח של ירושלים מבקש למות בארצו, הארץ, 18 באוגוסט 2019, עמ' 1, ועמ' 8. ניר חסון, סוף לסאגה בת 15 שנה: הפטריארך המודח אירינאוס עזב את ישראל ליוון, 29 באוגוסט 2019, הארץ, (באתר Msn).
דורון ציילברגר

דורון ציילברגר (נולד ב-2 ביולי 1950) הוא מתמטיקאי ישראלי, פרופסור באוניברסיטת ראטגרס בארצות הברית. מחקריו עוסקים בקומבינטוריקה ובפונקציות מיוחדות. בשנת 1976 קיבל ציילברגר תואר דוקטור במתמטיקה ממכון ויצמן למדע, על עבודה שכותרתה "New Approaches and Results in the Theory of Discrete Analytic Functions", שנעשתה בהנחיית הרי דים. מחקריו הבולטים עוסקים בחישוב סכומים של טורים היפרגאומטריים ושל סדרות q (אנ'). ציילברגר הוא אולטרפיניטיסט (אנ'). ציילברגר נתן קרדיט למחשבו AT&T 3B1 (אנ') במאמריו תחת שם העט Shalosh B. Ekhad ("שלוש באחד" באותיות לטיניות). בשנת 1990 הוענק לו פרס לסטר פורד (אנ'). בשנת 1998 הוענק לו פרס לירוי סטיל (Leroy P. Steele Prize) של האגודה האמריקאית למתמטיקה. בשנת 2004 הוענקה לו מדליית אוילר - פרס בתחום הקומבינטוריקה, על "היותו מוביל דרך בשימוש במחשוב ואלגוריתמים לעשייה מתמטית מהירה ויעילה". במאי 2010 נערך לכבוד יום הולדתו ה-60 כנס בן יומיים בהשתתפות מתמטיקאים רבים מישראל ומארצות הברית. בשנת 2016 הוענק לו פרס רובינס. דורון ציילברגר, באתר פרויקט הגנאלוגיה במתמטיקה דורון ציילברגר, באתר dblp דף אישי באתר אוניברסיטת ראטגרס ביוגרפיה רון אהרוני, ריאיון עם דורון ציילברגר מאוניברסיטת רטגרס, ניו ג’רזי, באתר "נטגר", 1 בנובמבר 2015 ציטוטים של ציילברגר באתר ויקיציטוט ראיון עמו דורון ציילברגר, באתר MathWorld (באנגלית) Zeilberger, Doron. "Doron Zeilberger's PhD". Shalosh B. Ekhad's Articles, Rutgers University Zeilberger, Doron (1989). "Kathy O'Hara's constructive proof of the unimodality of the Gaussian polynomials". Amer. Math. Monthly. 96 (7): 590–602. doi:10.2307/2325177. JSTOR 2325177. "Institute of Combinatorics and its Applications' 2004 Euler Medal Citation for Doron Zeilberger". math.rutgers.edu. Conference in Honor of Doron Zeilberger's 60th Birthday ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מסיבת אוזניות

מסיבת אוזניות היא מסיבה בה כל האנשים רוקדים לצלילי מוזיקה הנשמעת אך ורק באוזניות. בניגוד למסיבה רועשת בה נעשה שימוש במערכות הגברה וברמקולים, במסיבת אוזניות כל משתתף מקבל זוג אוזניות אלחוטיות שרק באמצעותן הוא יכול להאזין למוזיקה. המוזיקה עצמה בוקעת מעמדת שמע אליה מחובר משדר היוצר מרחב וירטואלי מוגדר שרק בו ניתן לשמוע את המוזיקה עם אותן האוזניות האלחוטיות – ללא אוזניות לא ניתן לשמוע מוזיקה כלל. במסיבת אוזניות ניתן לשלב מספר ערוצי מוזיקה המשודרים במקביל לאותו המרחב והקהל על ידי שני די ג'יים או יותר. מסיבות האוזניות פופולריות במיוחד בתור מסיבות רחוב[דרוש מקור] בשל יכולתן לאפשר מסיבה נטולת רעש שאפשר לקיים גם בשעות בהן ישנם איסורים על קיום רעש בפומבי ועל השמעת מוזיקה רועשת. מסיבת האוזניות הראשונה נערכה בשנת 1969 במסגרת סרט מדע בדיוני פיני בשם "Ruusujen Aika"‏. בשנות התשעים שב והועלה רעיון מסיבות האוזניות על ידי מספר ארגונים למען הסביבה שהשתמשו באוזניות במסיבות רחוב על מנת לצמצם את "זיהום הרעש" העולה מהן ואת הפגיעה בטבע ובסביבה. בשנות האלפיים יושם הרעיון גם בחופיה של גואה שבהודו כמענה להגבלות הממשלתיות בנוגע לעריכת מסיבות וקיום רעש במקומות פתוחים. מאז יישומו, התפשט רעיון מסיבות האוזניות גם לתחומים נוספים בתחום המוזיקה: בנובמבר 2010 נערכה הופעת האוזניות הראשונה בישראל במסגרת פסטיבל הפסנתר במרכז סוזן דלל. סוג נוסף של מסיבות אוזניות, הידוע בשם "מובייל קלאבינג", כולל את התקבצותם של מספר אנשים במקומות לא-קונבנציונלים הרוקדים לצלילי מוזיקה שכל אחד מהם מספק לעצמו, תוך שימוש במכשירי שמע ניידים כדוגמת נגני MP3 ודיסקמנים הנשמעים באוזניות אישיות. מדיה וקבצים בנושא מסיבת אוזניות בוויקישיתוף רפי ברבירו, שקט. רוקדים, באתר ynet, 1 בינואר 2010 תופעת מסיבות האוזניות(הקישור אינו פעיל), העולם הבוקר, רשת "Ruusujen Aika", במסד הנתונים הקולנועיים IMDb (באנגלית) “Silent Disco Started by Eco-activists” Wales Online Article תימורה לסינגר, וואו, אפשר להגביר!, באתר ynet, 19 בנובמבר 2010
תאופיק מנסור

תאופיק מנסור (בערבית: توفيق منصور, תעתיק מדויק: תופיק מנצור; נולד ב-17 בינואר 1968) הוא מתמטיקאי דרוזי-ישראלי, פרופסור מן המניין באוניברסיטת חיפה. מחקריו עוסקים בקומבינטוריקה ויישומיה. תאופיק מנסור נולד למאג'ד וחזרוני בכפר עספיא שם גדל. למד בתיכון "נזירות נצרת" בחיפה. בוגר תואר ראשון במתמטיקה מהטכניון ותואר שני ושלישי במתמטיקה מאוניברסיטת חיפה. בין השנים 1992–2000 מנסור היה מורה למתמטיקה בבתי ספר בכפר ובסוף התקופה שימש גם כמתרגל ומרצה במכללה הערבית, באוניברסיטת חיפה ובאוניברסיטה הפתוחה. את הפוסט-דוקטורט הראשון עשה בין השנים 2001–2002, בבורדו בצרפת ב-"Laboratoire Bordelais de Recherche Informatique". את הפוסט-דוקטורט השני עשה בין השנים בשנים 2002–2003, בגטבורג בשוודיה ב-"Chalmers University of Technology". בשנת 2003, מונה מנסור למרצה ואז למרצה בכיר באוניברסיטת חיפה (מלגת מעוף) ובשנת 2007 לפרופסור חבר בחוג למתמטיקה ובשנת 2014 לפרופסור מן המניין בחוג למתמטיקה. בתקופת לימודיו בתואר שלישי וגם בשנתיים הפוסט-דוקטורט התמחה בקומבינטוריקה בכלל ובתבניות של תמורות (Permutation patterns) בפרט. מנסור חוקר ענפים רבים ושונים במתמטיקה בדידה ובפרט בקומבינטוריקה ושימושיה הנרחבים. בכלל זה זהויות, הוכחות קומבינטוריות ואנליטיות, כללי נסיגה, תבניות של תמורות ותורת גרפים, ובעיות קומבינטוריות בפיזיקה וכימיה. משנת 1994 נשוי לרונית, ואב לשלוש בנות. Silvia Heubach and Toufik Mansour, Combinatorics of Compositions and Words. CRC Press, 2009. ISBN 978-1-4200-7267-9 Toufik Mansour, Combinatorics of Set Partitions. CRC Press, 2012. ISBN 978-1-4398-6333-6 Toufik Mansour and Matthias Schork, Commutation Relations, Normal Ordering, and Stirling Numbers. CRC Press, 2015 רשימת מאמריו ב-Zentralblatt Math רשימת מאמריו ב-Scopus פרופיל אקדמי של תאופיק מנסור ב-דף ResearchGate דף אישי באתר אוניברסיטת חיפה תאופיק מנסור, באתר dblp תאופיק מנסור, באתר ResearchGate תאופיק מנסור, באתר גוגל סקולר
עיצורים מפונמים

עיצורים מפונמים (באנגלית: Implosive) הם עיצורים סותמים (או מחוככים) שהמעורר העיקרי שלהם הוא מעורר סדקי של יניקה ובו בזמן יכול להתאפשר גם מעורר ריאתי הגורם למפונם להיות הגה קולי. כלומר המעורר העיקרי הוא תיבת הקול הכמעט סגורה שיורדת ויוצרת זרימת אוויר אל פנים חלל הפה, ומצד שני תיתכן בו בזמן גם זרימה ריאתית רגילה שיכולה להרטיט את שפתות הקול. העיצור המפונם הנפוץ ביותר הוא הדו-שפתי. ניתן להבחין בשלבים אחדים בהגיית העיצורים המפונמים: בשלב ראשון נסתם בסיס החיתוך, בשלב השני יורדת פיקת הגרון כך שנוצר לחץ אוויר שלילי בתוך חלל הפה מאחורי הסתימה ובשלב השלישי נפתחת הסתימה בבסיס החיתוך ומאפשרת לזרם האוויר לחדור פנימה. עיצור ענבלי, מפונם [ʛ] עיצור ענבלי, מפונם, אטום [ʛ̥] עיצור וילוני, מפונם [ɠ] עיצור וילוני, מפונם, אטום [ɠ̊] עיצור חכי, מפונם [ʄ] עיצור חכי, מפונם, אטום [ʄ̥] עיצור כפוף, מפונם [ᶑ] עיצור מכתשי, מפונם [ɗ] עיצור מכתשי, מפונם, אטום [ɗ̥] עיצור שיני, מפונם [ɗ̪] עיצור שיני, מפונם, אטום [ɗ̪̊] עיצור דו-שפתי, מפונם [ɓ] עיצור דו-שפתי, מפונם, אטום [ɓ̥]
עיצורים מסודקים

עיצורים מסודקים (Ejective) הם עיצורים סותמים לא ריאתיים שבמהלך הגייתם זרם האוויר מווסת באמצעות פיקת הגרון ולא באמצעות הריאות. עיצורים מסודקים הם לרוב גרסאות לא ריאתיות של עיצורים סותמים אטומים או עיצורים חוככים אטומים. העיצור המסודק הנפוץ ביותר הוא הווילוני. ניתן להבחין בכמה שלבים בהגיית העיצורים המסודקים: בשלב הראשון יורדת פיקת הגרון ומאפשרת לאוויר לחדור לחלל הפה, בשלב השני נסתם בסיס החיתוך, בשלב השלישי עולה פיקת הגרון ויוצרת לחץ בתוך חלל הפה מאחורי הסתימה ובשלב הרביעי נפתחת הסתימה בבסיס החיתוך ומאפשרת לזרם האוויר לפרוץ החוצה. עיצור ענבלי, מסודק [qʼ] עיצור וילוני, מסודק [ kʼ] עיצור חכי, מסודק [cʼ] עיצור כפוף, מסודק [ʈʼ] עיצור מכתשי, מסודק [tʼ] עיצור שיני, מסודק t̪ʼ עיצור דו-שפתי, מסודק [pʼ] עיצור מכתשי-חכי, חוכך שורק, מסודק [ɕʼ] עיצור כפוף, חוכך שורק, מסודק [ʂʼ] עיצור בתר-מכתשי שורק, חוכך, מסודק [ʃʼ] עיצור מכתשי, חוכך שורק, מסודק [sʼ] עיצור שיני, חוכך שורק, מסודק [s̪ʼ] עיצור לועי, חוכך, מסודק [ħʼ] עיצור ענבלי, חוכך, מסודק [χʼ] עיצור וילוני, חוכך, מסודק [xʼ] עיצור חכי, חוכך, מסודק [çʼ] עיצור מכתשי, חוכך, מסודק [θ̱ʼ] עיצור שיני, חוכך, מסודק [θʼ] עיצור שפתי-שיני, חוכך, מסודק [fʼ] עיצור דו-שפתי, חוכך, מסודק [ɸʼ] עיצור וילוני, חוכך צידי, מסודק [ʟ̝̊ʼ] עיצור חכי, חוכך צידי, מסודק [ʎ̝̥ʼ] עיצור כפוף, חוכך צידי, מסודק [ɬ̢ʼ] עיצור מכתשי, חוכך צידי, מסודק [ɬʼ] עיצור שיני, חוכך צידי, מסודק [ɬ̪ʼ] עיצור מכתשי-חכי, מחוכך שורק, מסודק [ʨʼ] עיצור כפוף, מחוכך שורק, מסודק [ʈʂʼ] עיצור בתר-מכתשי, מחוכך שורק, מסודק [ʧʼ] עיצור מכתשי, מחוכך שורק, מסודק [ʦʼ] עיצור מכתשי, מחוכך שורק, מסודק [ʼʦ̪] עיצור ענבלי, מחוכך, מסודק [qχʼ] עיצור וילוני, מחוכך, מסודק [kxʼ] עיצור חכי, מחוכך, מסודק [cçʼ] עיצור מכתשי, מחוכך, מסודק [tθ̱ʼ] עיצור שיני, מחוכך, מסודק [t̪θʼ] עיצור וילוני, מחוכך צידי, מסודק [kʟ̝̊ʼ] עיצור חכי, מחוכך צידי, מסודק [cʎ̝̥ʼ] עיצור מכתשי, מחוכך צידי, מסודק [tɬʼ] עיצורים נחציים
הינדוסטנית

הינדוסטנית (כתב דוונאגרי: हिन्दुस्तानी; כתב נסתעליק: ہندوستانی, בתעתיק לטיני: Hindustānī; נקראת גם הינדי-אורדו, דוונאגרי: हिंदी उर्दू, נסתעליק: ہندی اردو, תעתיק לטיני: hindī-urdū) היא שפה מקבוצת השפות ההודו-אריות במשפחת השפות ההודו-אירופיות והלינגואה פרנקה של צפון הודו ושל פקיסטן. ידועה גם בשמות הינדי, אורדו, הינדווי ורקהטה. מקור השפה בניב הקריבולי של דלהי, ויש בה אוצר מילים רב שמקורו בפרסית, ערבית, שפות טורקיות וסנסקריט. לשפה שתי צורות רשמיות: ההינדית הסטנדרטית והאורדו הסטנדרטית, ששתיהן משלבים סטנדרטיים שלה. ההינדית הושפעה יותר מהסנסקריט, בעוד שהאורדו הושפעה יותר מהפרסית, הערבית והשפות המרכז-אסייתיות. לפני חלוקת הודו המונחים "הינדוסטני", "הינדי" ו"אורדו" היו בבחינת מילים נרדפות, והם כולם כיסו את מה שהיום נקרא הינדית ואורדו. המונח "הינדוסטנית" משמש גם כשם למספר ניבים של השפה ההינדית המדוברים מחוץ לתת-היבשת ההודית, ביניהם הניב המדובר בפיג'י והניב הקריבי המדובר בסורינאם ובטרינידד. מדיה וקבצים בנושא הינדוסטנית בוויקישיתוף הינדית? אורדו? הינדוסטנית? הינדי-אורדו? (באנגלית) הינדוסטנית, באתר אנציקלופדיה בריטניקה (באנגלית) BBC: A Guide to Urdu Standard Hindi: 180 million India (1991). Urdu: 48 million India (1997), 11 million Pakistan (1993). Ethnologue 16. The Central Hindi Directorate regulates the use of Devanagari script and Hindi spelling in India. Source: Central Hindi Directorate: Introduction National Council for Promotion of Urdu Language Mohammad Tahsin Siddiqi (1994), Hindustani-English code-mixing in modern literary texts, University of Wisconsin, ... Hindustani is the lingua franca of both India and Pakistan ... Lydia Mihelič Pulsipher, Alex Pulsipher, Holly M. Hapke (2005), World Regional Geography: Global Patterns, Local Lives, Macmillan, ISBN 0716719045, ... By the time of British colonialism, Hindustani was the lingua franca of all of northern India and what is today Pakistan ...{{citation}}: תחזוקה - ציטוט: multiple names: authors list (link) "About Hindi-Urdu". North Carolina State University. אורכב מ-המקור ב-2009-08-15. נבדק ב-2009-08-09. Michael Huxley (editor) (1935), The Geographical magazine, Volume 2, Geographical Press, ... For new terms it can draw at will upon the Persian, Arabic, Turkish and Sanskrit dictionaries ... {{citation}}: |author= has generic name (עזרה) Britain), Royal Society of Arts (Great (1948), Journal of the Royal Society of Arts, Volume 97, ... it would be very unwise to restrict it to a vocabulary mainly dependent upon Sanskrit, or mainly dependent upon Persian. If a language is to be strong and virile it must draw on both sources, just as English has drawn on Latin and Teutonic sources ... Hindi by Yamuna Kachru Students' Britannica: India: Select essays by Dale Hoiberg, Indu Ramchandani page 175 The Oxford English Dictionary (Page Needed) ערך זה הוא קצרמר בנושא שפות ובנושא אסיה. אתם מוזמנים לתרום לוויקיפדיה ולהרחיב אותו.
עיצורים מצוצים

עיצורים מצוצים (Click) הם עיצורים סותמים לא ריאתיים שבמהלך הגייתם זרם האוויר מווסת באמצעות תנועת הווילון ולא באמצעות תנועת הסרעפת. במהלך הגיית העיצורים המצוצים ניתן להבחין בכמה שלבים: בשלב הראשון נסתם בסיס החיתוך, בשלב השני תנועת הווילון יוצרת לחץ אוויר שלילי בחלל הפה מאחורי הסתימה, בשלב השלישי נפתחת הסתימה ומאפשרים לאוויר לחדור פנימה בצליל של מציצה. עיצורים מסוג זה משמשים בתרבויות שונות כסימנים שאינם חלק מן השפה עצמה, כדוגמת קריאת שלילה בעברית (צקצוק). ניתן למצוא עיצורים מצוצים המשמשים חלק מאוצר העיצורים ה"רגיל" של השפה רק בשפות אפריקאיות (ובעיקר בשפות קויסאן המדוברות באפריקה הדרומית). בעיצור הווילוני המצוץ /ʞ/ זרם האוויר מווסת באמצעות תנועת המכתש ולא באמצעות תנועת הווילון ומשוחרר מאחור, בניגוד לרוב העיצורים המצוצים. עיצור חכי, מצוץ [ǂ] עיצור כפוף, מצוץ [ǃ˞] עיצור בתר-מכתשי, מצוץ [ǃ] עיצור שיני, מצוץ [ǀ] עיצור דו-שפתי, מצוץ [ʘ] עיצורים מצוצים אשר בעת הגייתם זורם האוויר פנימה מצד אחד או משני צידי הלשון. עיצור מכתשי, מצוץ צידי [ǁ] מדיה וקבצים בנושא עיצורים מצוצים בוויקישיתוף עיצורים מצוצים, באתר אנציקלופדיה בריטניקה (באנגלית)